钦定古今图书集成/明伦汇编/氏族典/第287卷 > 黄儒炳
## 钦定古今图书集成/明伦汇编/氏族典/第287卷 > 黄儒炳

按《广东通志》：“儒炳字士明，顺德人。登万历甲辰进士，
改庶吉士，授编修。乙卯主试江西，辛酉主试应天，寻
陞右中允，进左谕德，寻转庶子，管司经局事，进南祭
酒。振积弛，除蠹弊，清号舍，核仓廒，辑二十一史。转南
铨佐部。值尚书缺，摄理堂务，考核明允。摄工部、礼部
篆，转礼部右侍郎兼侍读学士。纂修《神宗、光宗实录》”
副总裁，进吏部左侍郎，兼官如故。内传欲以中珰出
镇，儒炳直谏不可，至奉严旨诘责，犹三拜疏。右侍郎
缺，逆党借内传挟补，儒炳与蒙宰王绍徽矢曰：“头可
断，缺不可假。”逆谋始寝。既而魏良卿剖伯爵，儒炳叹
曰：“事不可为矣！”即于是日杜门注籍，以母老身病请
告，得旨回籍。甫归舍逾月而母终，悲号成病卒。